Document ID: /roh_data/filtered/fineweb-2-filterrobots_roh.jsonl.gz/40794

Il studi che l'institut Alfred-Wegener ha fatg, mussa ch'il plastic en ils oceans sa quadrupleschia fin 2050. Tenor Axel Hein, expert per ils oceans tar il WWF Austria, sa dublegia la producziun da plastic fin 2040. Quai chaschunia fin quatter giadas dapli particlas da plastic grondas en ils oceans. Quai plastic sa decumpona silsuenter tar micro- e nano-plastic. A la fin dal tschientaner possia dar 50 giadas dapli microplastic ch'ussa.
Ina surfatscha da la mar da radund 5 milliuns kilometers quadrat pudess avair ina concentraziun da microplastic che periclitescha il sistem ecologic. Pervi da quai pretenda il WWF da la conferenza da l'ambient da l'ONU ina cunvegna lianta cunter dapli rument da plastic. Quella ha lieu ils 28 da favrer fin ils 2 da mars a Nairobi.